ddrg/super_eurlex huggingface dataset:
95/447/EY, Euratom, EHTY: Komission päätös, tehty 2 päivänä lokakuuta 1995, kolmansiin maihin osoitettujen Euroopan yhteisöjen virkamiesten palkkoihin 1 päivästä syyskuuta 1993 sovellettavista korjauskertoimista



Virallinen lehti nro L 263 , 04/11/1995 s. 0022 - 0023



KOMISSION PÄÄTÖS, tehty 2 päivänä lokakuuta 1995, kolmansiin maihin osoitettujen Euroopan yhteisöjen virkamiesten palkkoihin 1 päivästä syyskuuta 1993 sovellettavista korjauskertoimista (95/447/EY, Euratom, EHTY) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiesten henkilöstösäännöt, jotka on vahvistettu asetuksella (ETY, Euratom, EHTY) N:o 259/68 (1) ja muutettu viimeksi asetuksella (EHTY, EY, Euratom) N:o 3161/94 (2), ja erityisesti sen liitteessä X olevan 13 artiklan toisen kohdan, sekä katsoo, että Euroopan unionin neuvoston asetuksella (EY, Euratom, EHTY) N:o 793/95 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä heinäkuuta 1993 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, ja viime kuukausien aikana Euroopan yhteisöjen komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä 10 olevan 13 artiklan toisen kohdan mukaisesti, ja olisi mukautettava 1 päivästä syyskuuta 1993 tiettyjä kyseisistä korjauskertoimista, koska, ottaen huomioon Euroopan yhteisöjen komission käytössään olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä syyskuuta 1993 alkaen liitteen mukaisesti. Palkkojen laskemisessa käytettävät valuuttakurssit ovat Euroopan unionin talousarvion toteuttamiseen tämän asetuksen soveltamispäivää edeltävänä kuuna käytetyt valuuttakurssit, eli elokuun 1993 valuuttakurssit. Tehty Brysselissä 2 päivänä lokakuuta 1995. Komission puolesta Karel VAN MIERT Komission jäsen (1) EYVL N:o L 56, 4.3.1968, s. 1 (2) EYVL N:o L 335, 23.12.1994, s. 1 (3) EYVL N:o L 80, 8.4.1995, s. 1 (4) EYVL N:o L 163, 14.7.1995, s. 32-41 LIITE >TAULUKON PAIKKA>
95/441/EY: Neuvoston päätös, tehty 13 päivänä kesäkuuta 1995, Euroopan yhteisön ja Mongolian välisen tekstiilituotteiden kauppaa koskevan sopimuksen tekemisestä



Virallinen lehti nro L 261 , 31/10/1995 s. 0004 - 0064



NEUVOSTON PÄÄTÖS, tehty 13 päivänä kesäkuuta 1995, Euroopan yhteisön ja Mongolian välisen tekstiilituotteiden kauppaa koskevan sopimuksen tekemisestä (95/441/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että komissio on neuvotellut yhteisön puolesta tekstiilituotteiden kauppaa koskevan sopimuksen Mongolian kanssa, ja tämä sopimus olisi hyväksyttävä, ON PÄÄTTÄNYT SEURAAVAA: 1 artikla Euroopan yhteisön ja Mongolian välinen tekstiilituotteiden kauppaa koskeva sopimus hyväksytään yhteisön puolesta. Sopimuksen teksti on tämän päätöksen liitteenä. 2 artikla Valtuutetaan neuvoston puheenjohtaja nimeämään henkilö, joka on toimivaltainen allekirjoittamaan sopimuksen Euroopan yhteisön puolesta. Neuvoston puheenjohtaja antaa sopimuksen 20 artiklassa määrätyn ilmoituksen Euroopan yhteisön puolesta. Tehty Luxemburgissa 13 päivänä kesäkuuta 1995. Neuvoston puolesta F. FILLON Puheenjohtaja
95/484/EY: Neuvoston päätös, tehty 30 päivänä lokakuuta 1995, Euroopan yhteisön ja Maltan tasavallan välistä rahoitusalan ja teknisen alan yhteistyötä koskevan pöytäkirjan tekemisestä



Virallinen lehti nro L 278 , 21/11/1995 s. 0014 - 0014



NEUVOSTON PÄÄTÖS, tehty 30 päivänä lokakuuta 1995, Euroopan yhteisön ja Maltan tasavallan välistä rahoitusalan ja teknisen alan yhteistyötä koskevan pöytäkirjan tekemisestä (95/484/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 238 artiklan yhdessä sen 228 artiklan 2 kohdan toisen virkkeen ja 3 kohdan 2 alakohdan kanssa, ottaa huomioon komission ehdotuksen, ottaa huomioon Euroopan parlamentin puoltavan lausunnon(1), sekä katsoo, että olisi hyväksyttävä Euroopan yhteisön ja Maltan tasavallan välistä rahoitusalan ja teknisen alan yhteistyötä koskeva pöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Maltan tasavallan välistä rahoitusalan ja teknisen alan yhteistyötä koskeva pöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 21 artiklassa määrätyn ilmoituksen(2). Tehty Luxemburgissa 30 päivänä lokakuuta 1995. Neuvoston puolesta J. SOLANA Puheenjohtaja (1) EYVL N:o C 287, 30.10.1995 (2) Neuvoston pääsihteeristö huolehtii pöytäkirjan voimaantulopäivän julkaisemisesta Euroopan yhteisöjen virallisessa lehdessä.
95/485/EY: Neuvoston päätös, tehty 30 päivänä lokakuuta 1995, Euroopan yhteisön ja Kyproksen tasavallan välistä rahoitusalan ja teknisen alan yhteistyötä koskevan pöytäkirjan tekemisestä



Virallinen lehti nro L 278 , 21/11/1995 s. 0022 - 0022



NEUVOSTON PÄÄTÖS, tehty 30 päivänä lokakuuta 1995, Euroopan yhteisön ja Kyproksen tasavallan välistä rahoitusalan ja teknisen alan yhteistyötä koskevan pöytäkirjan tekemisestä (95/485/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 238 artiklan, yhdessä sen 228 artiklan 2 kohdan toisen virkkeen ja 3 kohdan 2 alakohdan kanssa, ottaa huomioon komission ehdotuksen, ottaa huomioon Euroopan parlamentin puoltavan lausunnon(1), sekä katsoo, että olisi hyväksyttävä Euroopan yhteisön ja Kyproksen tasavallan välistä rahoitusalan ja teknisen alan yhteistyötä koskeva pöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kyproksen tasavallan välistä rahoitusalan ja teknisen alan yhteistyötä koskeva pöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 21 artiklassa määrätyn ilmoituksen(2). Tehty Luxemburgissa 30 päivänä lokakuuta 1995. Neuvoston puolesta J. SOLANA Puheenjohtaja (1) EYVL N:o C 287, 30.10.1995 (2) Neuvoston pääsihteeristö huolehtii pöytäkirjan voimaantulopäivän julkaisemisesta Euroopan yhteisöjen virallisessa lehdessä.
95/445/EY: Neuvoston päätös, tehty 30 päivänä lokakuuta 1995, Euroopan talousyhteisön ja Brasilian liittotasavallan välisen yhteistyötä koskevan puitesopimuksen tekemisestä



Virallinen lehti nro L 262 , 01/11/1995 s. 0053 - 0053



NEUVOSTON PÄÄTÖS, tehty 30 päivänä lokakuuta 1995, Euroopan talousyhteisön ja Brasilian liittotasavallan välisen yhteistyötä koskevan puitesopimuksen tekemisestä (95/445/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että perustamissopimuksen 130 u artiklan nojalla yhteisön politiikka kehitysyhteistyön alalla edistää kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhyyden torjuntaa näissä maissa, ja toteuttaakseen tavoitteensa ulkosuhteiden alalla yhteisön olisi hyväksyttävä Brasilian liittotasavallan kanssa tehtävä yhteistyötä koskeva puitesopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Brasilian liittotasavallan välinen yhteistyötä koskeva puitesopimus. Sopimuksen teksti on tämän päätöksen liitteenä (3). 2 artikla Neuvoston puheenjohtaja suorittaa yhteisön puolesta sopimuksen 33 artiklassa määrätyn tiedoksiannon (4). 3 artikla Komissio, jolla on apunaan jäsenvaltioiden edustajia, edustaa yhteisöä sopimuksen 29 artiklalla perustetussa sekakomiteassa. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 30 päivänä lokakuuta 1995. Neuvoston puolesta J. SOLANA Puheenjohtaja (1) EYVL N:o C 163, 30.6.1992, s. 11 (2) EYVL N:o C 337, 21.12.1992, s. 237 (3) Sopimuksen 29 päivänä kesäkuuta 1992 allekirjoitettu teksti on todistusvoimainen ainoastaan englannin-, espanjan-, hollannin-, italian-, kreikan-, portugalin-, ranskan-, saksan- ja tanskankielisenä. Suomenkielinen käännös julkaistaan pian tiedoksi C-sarjassa. (4) Neuvoston pääsihteeristö huolehtii sopimuksen voimaantulopäivän julkaisemisesta Euroopan yhteisöjen virallisessa lehdessä.
95/444/EY: Komission päätös, tehty 18 päivänä lokakuuta 1995, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn komission päätöksen 94/278/EY muuttamisesta (ETA:n kannalta merkityksellinen teksti)



Virallinen lehti nro L 258 , 28/10/1995 s. 0067 - 0067



KOMISSION PÄÄTÖS, tehty 18 päivänä lokakuuta 1995, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn komission päätöksen 94/278/EY muuttamisesta (ETA:n kannalta merkityksellinen teksti) (95/444/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY (1) liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY, sellaisena kuin se on viimeksi muutettuna komission päätöksellä 95/339/EY (2), ja erityisesti sen 10 artiklan, sekä katsoo, että komission päätöksessä 94/278/EY (3), sellaisena kuin se on viimeksi muutettuna komission päätöksellä 95/134/EY (4), on luettelo kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, kyseisessä luettelossa nimetään maat, joista jäsenvaltiot sallivat elintarvikkeeksi tarkoitetun liivatteen tuonnin, saadun kokemuksen perusteella ja kunnes yhdenmukaistetut kansanterveyssäännöt elintarvikkeeksi tarkoitetun liivatteen tuotannolle tulevat voimaan, luetteloa kolmansista maista, joista jäsenvaltiot sallivat liivatteiden tuonnin, olisi laajennettava, ja tässä päätöksessä määrätyt toimenpiteet ovat pysyvän eläinlääkärikomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään komission päätöksen 94/278/ETY liitteessä olevaan XIII osaan seuraavat rivit: "(KR) Korean tasavalta (MY) Malesia (PK) Pakistan (TW) Taiwan". 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 62, 15.3.1993, s. 49 (2) EYVL N:o L 200, 24.8.1995, s. 36 (3) EYVL N:o L 120, 11.5.1994, s. 44 (4) EYVL N:o L 89, 21.4.1995, s. 44
KOMISSION PÄÄTÖS,

tehty 18 päivänä lokakuuta 1995,

eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta tietyn Uruguaysta peräisin olevan lihan huomioon ottamiseksi (ETA:n kannalta merkityksellinen teksti) (95/443/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14, 15 ja 16 artiklan,

sekä katsoo, että

eläinten terveyttä koskevat vaatimukset ja eläinlääkärintodistukset tuoreen lihan tuonnissa muun muuassa Uruguaysta vahvistetaan päätöksessä 93/402/ETY (2), sellaisena kuin se on viimeksi muutettuna komission päätöksellä 95/349/EY (3),

Uruguayssa ei kesäkuusta 1990 alkaen ole virallisesti todettu suu- ja sorkkatautipesäkkeitä; 15 päivästä kesäkuuta 1994 alkaen tautia vastaan ei ole rokotettu,

kyseisen maan toimivaltaiset viranomaiset ovat säätäneet suu- ja sorkkataudin saastuttamien eläinten hävittämistoimenpiteistä, jos tautia jälleen esiintyy,

tämän vuoksi Uruguaysta tulevan tuoreen naudan-, lampaan- ja vuohenlihan tuonti voidaan sallia,

tämän vuoksi on tarpeen muuttaa päätöstä 93/402/ETY tämän mukaisesti, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Korvataan päätöksen 93/402/ETY liite II tämän päätöksen liitteellä.

2 artikla

Tätä päätöstä sovelletaan seuraavasta päivästä sen jälkeen, kun se on julkaistu Euroopan yhteisöjen virallisessa lehdessä.

Kuitenkin tämän päätöksen soveltamisesta alkavan kolmenkymmenen päivän ajan jäsenvaltiot sallivat ennen tätä päätöstä voimassa olleiden säännösten mukaan tuotetun ja varmennetun tuoreen lihan tuonnin Uruguaysta.

3 artikla

Tämä päätös on osoitettu kaikille jäsenvaltioille.

Tehty Brysselissä 18 päivänä lokakuuta 1995.

Komission puolesta

Franz FISCHLER

Komission jäsen

(1) EYVL N:o L 302, 31.12.1972, s. 28

(2) EYVL N:o L 179, 22.7.1993, s. 11

(3) EYVL N:o L 202, 26.8.1995, s. 10

LIITE

"LIITE II

Versio N:o 01/95

>TAULUKON PAIKKA>

LR: Tarkoitettu lemmikkieläinten ravinnon teolliseen valmistukseen."
95/436/EY: Neuvoston päätös, tehty 23 päivänä lokakuuta 1995, varajäsenen nimeämisestä alueiden komiteaan



Virallinen lehti nro L 257 , 27/10/1995 s. 0036 - 0036



NEUVOSTON PÄÄTÖS, tehty 23 päivänä lokakuuta 1995, varajäsenen nimeämisestä alueiden komiteaan (95/436/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkaneeksi ja 25 päivänä tammikuuta 1998 päättyväksi toimikaudeksi 26 päivänä tammikuuta 1994 tehdyn neuvoston päätöksen 94/65/EY (1), sekä katsoo, että komiteassa on vapautunut varajäsenen paikka Juan José GARCÍA ESCRIBANOn erottua, mistä ilmoitettiin neuvostolle 12 päivänä heinäkuuta 1995, ja Espanjan hallituksen ehdotus on otettava huomioon, ON PÄÄTTÄNYT SEURAAVAA: Ainoa artikla Antonio GÓMEZ FAYRÉN nimetään alueiden komitean varajäseneksi Juan José GARCÍA ESCRIBANOn tilalle tämän jäljellä olevaksi toimikaudeksi eli 25 päivään tammikuuta 1998 saakka. Tehty Luxemburgissa 23 päivänä lokakuuta 1995. Neuvoston puolesta P. SOLBES MIRA Puheenjohtaja (1) EYVL N:o L 31, 4.2.1994, s. 29
95/434/EY: Komission päätös, tehty 13 päivänä lokakuuta 1995, yhteisön rahoitukseen oikeutettujen eläintautien hävittämis- ja valvontaohjelmien luettelosta vuodeksi 1996 (ETA:n kannalta merkityksellinen teksti)



Virallinen lehti nro L 256 , 26/10/1995 s. 0057 - 0058



KOMISSION PÄÄTÖS, tehty 13 päivänä lokakuuta 1995, yhteisön rahoitukseen oikeutettujen eläintautien hävittämis- ja valvontaohjelmien luettelosta vuodeksi 1996 (ETA:n kannalta merkityksellinen teksti) (95/434/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 24 artiklan 5 kohdan, sekä katsoo, että laadittaessa luetteloa yhteisön rahoitukseen oikeutettujen eläintautien hävittämis- ja valvontaohjelmista vuodeksi 1996 sekä jokaisen ohjelman rahoitukselle ehdotetusta osuudesta ja määrästä on otettava huomioon sekä kustakin ohjelmasta yhteisölle aiheutuva etu että saatavilla olevien määrärahojen määrä, komissio on tarkastellut jokaista jäsenvaltioiden esittämää ohjelmaa sekä eläinlääkinnälliseltä että taloudelliselta kannalta, tässä päätöksessä esitetyssä luettelossa olevat ohjelmat on hyväksyttävä yksitellen myöhemmin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Liitteessä esitetyt ohjelmat hyväksytään yhteisön rahoitukseen vuonna 1996. 2. Jokaisen 1 kohdassa mainitun ohjelman osalta yhteisön rahoitusosuus ja sen määrä esitetään liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 LIITE Luettelo ohjelmista - Yhteisön rahoituksen ehdotettu osuus ja määrä >TAULUKON PAIKKA>
95/430/EY: Neuvoston päätös, tehty 18 päivänä syyskuuta 1995, jäsenen nimeämisestä alueiden komiteaan



Virallinen lehti nro L 255 , 25/10/1995 s. 0024 - 0024



NEUVOSTON PÄÄTÖS, tehty 18 päivänä syyskuuta 1995, jäsenen nimeämisestä alueiden komiteaan (95/430/EY) EUROOPAN UNIONIN NEUVOSTO, joka ottaa huomioon Euroopan yhteisöjen perustamissopimuksen ja erityisesti sen 198 a artiklan, ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi 26 päivänä tammikuuta 1994 tehdyn neuvoston päätöksen 94/65/EY (1), sekä katsoo, että komiteassa on yksi varsinaisen jäsenen paikka täyttämättä Klaus Wedemeierin eron vuoksi, josta neuvosto on saanut tiedon 7 päivänä elokuuta 1995, komiteassa on kaksi varajäsenen paikkaa täyttämättä Reinhold Koppin ja Andreas Fuchsin eron vuoksi, joista neuvosto on saanut tiedon 27 päivänä kesäkuuta 1995 ja 14 päivänä heinäkuuta 1995, ja ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Hartmut Perschau alueiden komitean varsinaiseksi jäseneksi Klaus Wedemeierin tilalle tämän jäljelle jääväksi toimikaudeksi, joka päättyy 25 päivänä tammikuuta 1998. Nimetään Josef Leinen alueiden komitean varajäseneksi Reinhold Koppin tilalle tämän jäljelle jääväksi toimikaudeksi, joka päättyy 25 päivänä tammikuuta 1998. Nimetään Günter Niederbremer alueiden komitean varajäseneksi Andreas Fuchsin tilalle tämän jäljelle jääväksi toimikaudeksi, joka päättyy 25 päivänä tammikuuta 1998. Tehty Brysselissä 18 päivänä syyskuuta 1995. Neuvoston puolesta P. SOLBES MIRA Puheenjohtaja (1) EYVL N:o L 31, 4.2.1994, s. 29
95/415/Euratom, EHTY: Komission päätös, annettu 4 päivänä lokakuuta 1995, Euroopan hiili- ja teräsyhteisön ja Euroopan atomienergiayhteisön puolesta tehtävästä Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Venäjän federaation välisestä kauppaa ja kauppaan liittyviä asioita koskevasta väliaikaissopimuksesta



Virallinen lehti nro L 247 , 13/10/1995 s. 0030 - 0031



KOMISSION PÄÄTÖS, annettu 4 päivänä lokakuuta 1995, Euroopan hiili- ja teräsyhteisön ja Euroopan atomienergiayhteisön puolesta tehtävästä Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Venäjän federaation välisestä kauppaa ja kauppaan liittyviä asioita koskevasta väliaikaissopimuksesta EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, sekä katsoo, että Korfulla 24 päivänä kesäkuuta 1994 allekirjoitetun kumppanuus- ja yhteistyösopimuksen voimaanastumisen kestäessä olisi tarpeellista hyväksyä Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Venäjän federaation välinen kauppaa ja kauppaan liittyviä asioita koskeva väliaikaissopimus, joka allekirjoitettiin Brysselissä 17 päivänä heinäkuuta 1995, sekä katsoo, että väliaikaissopimuksen tekeminen on tarpeellista, jotta saavutetaan yhteisön erityisesti Euroopan hiili- ja teräsyhteisön perustamissopimuksen 2 ja 3 artiklassa määritellyt tavoitteet, ja että perustamissopimuksen määräykset eivät kata kaikkia tässä päätöksessä määriteltyjä tapauksia, on kuullut neuvoa-antavaa komiteaa ja saanut neuvoston hyväksynnän, ON PÄÄTTÄNYT SEURAAVAA: 1 Artikla Hyväksytään Euroopan hiili- ja teräsyhteisön ja Euroopan atomienergiayhteisön puolesta Euroopan yhteisön, Euroopan hiili- ja teräsyhteisön, Euroopan atomienergiayhteisön ja Venäjän federaation välinen kauppaa ja kauppaan liittyviä asioita koskeva väliaikaissopimus, sekä pöytäkirja ja julistukset. Yllämainitut sopimustekstit ovat tämän päätöksen liitteenä. 2 Artikla Komission puheenjohtaja tekee Euroopan hiili- ja teräsyhteisön ja Euroopan atomienergiayhteisön puolesta väliaikaissopimuksen 35 artiklan mukaisen ilmoituksen väliaikaissopimuksesta. Tehty Brysselissä 4 päivänä lokakuuta 1995. Komission puolesta Jacques SANTER Puheenjohtaja
95/476/EY: Komission päätös, tehty 31 päivänä lokakuuta 1995, suu- ja sorkkatautirokotteiden valmistukseen tarkoitettujen antigeenien varastointiin Italiassa myönnettävästä yhteisön rahoitustuesta (Ainoastaan italiankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 271 , 14/11/1995 s. 0019 - 0020



KOMISSION PÄÄTÖS, tehty 31 päivänä lokakuuta 1995, suu- ja sorkkatautirokotteiden valmistukseen tarkoitettujen antigeenien varastointiin Italiassa myönnettävästä yhteisön rahoitustuesta (Ainoastaan italiankielinen teksti on todistusvoimainen) (ETA:n kannalta merkityksellinen teksti) (95/476/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 14 artiklan, sekä katsoo, että yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY (3) mukaisesti antigeenipankkien perustaminen on osa yhteisön toimintaa, jonka tarkoituksena on suu- ja sorkkatautirokotevarastojen perustaminen yhteisöön, kyseisen päätöksen 3 artiklassa Istituto Zooprofilattico Sperimentale di Brescia (Italia) nimetään yhteisön varastoa pitäväksi antigeenipankiksi, kaikki antigeenipankeille kuuluvat toiminnot ja tehtävät määritellään mainitun päätöksen 4 artiklassa; yhteisön tuen edellytyksenä on oltava, että antigeenipankki suoriutuu kyseisistä tehtävistä, olisi määrättävä yhteisön rahoitustuen myöntämisestä antigeenipankeille, jotta niiden olisi mahdollista harjoittaa kyseisessä päätöksessä tarkoitettua toimintaa ja tehtäviä, talousarvioon liittyvistä syistä yhteisön rahoitustuki olisi myönnettävä vuoden pituiseksi ajanjaksoksi, ja tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää rahoitustukea Italialle suu- ja sorkkatautirokotteiden valmistukseen tarkoitettujen antigeenien varastointiin. 2 artikla Edellä 1 artiklassa tarkoitetun toiminnan toteutumisen varmistaa Istituto Zooprofilattico Sperimentale (Brescia, Italia). Kyseisen toiminnan on oltava päätöksen 91/666/ETY 4 artiklan määräysten mukaista. 3 artikla Yhteisön rahoitustueksi vahvistetaan enintään 70 000 ecua 1 päivän elokuuta 1995 ja 31 päivän heinäkuuta 1996 väliseksi ajanjaksoksi. 4 artikla Yhteisön rahoitustuki myönnetään seuraavia yksityiskohtaisia sääntöjä noudattaen: - 70 prosenttia ennakkosuorituksena Italian sitä pyytäessä, - jäljelle jäävä osa sen jälkeen, kun toiminnan varmistamat tositteet on esitetty. 5 artikla Tämä päätös on osoitettu Italian tasavallalle. Tehty Brysselissä 31 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 368, 31.12.1991, s. 21